পাইচার্ম
পাইচার্ম (ইংরেজি: Pycharm) কম্পিউটার প্রোগ্রামিং, বিশেষত পাইথন ভাষায় ব্যবহৃত একটি ইনটিগ্রেটেড ডেভলপমেন্ট ইনভাইরনমেন্ট। চেক কোম্পানি জেটব্রেইনস এর উন্নয়ন করে। এটা কোড বিশ্লেষণ, গ্রাফিক্যাল ডিবাগার, সংহত ইউনিট পরীক্ষক, ভার্শন কন্ট্রোল সিস্টেমের সাথে সংহতি ও জ্যাঙ্গোর সাহায্যে ওয়েব উন্নয়নসহ অনেক বৈশিষ্ট্য ধারণ করে। পাইচার্ম একটি ক্রস-প্ল্যাটফর্ম সফটওয়্যার, যার গ্নু/লিনাক্স, ম্যাকওএস ও মাইক্রোসফট উইন্ডোজ সংস্করণ রয়েছে। এর কম্যুনিটি সংস্করণ অ্যাপাচি লাইসেন্সের অধীনে প্রকাশিত হয়, এবং বাড়তি বৈশিষ্ট্যসহ একটি প্রোফেশনাল সংস্করণও রয়েছে, যেটি মালিকানাধীন লাইসেন্সের অধীনে মুক্তি পায়।